dh-unibe/image-text_kurrent-xix huggingface dataset:
Vinde ich andir de(n) ſelbin mv°ot.
So ſage ich minen ſamen gv°ot.
Mit lere in d(az) h(er)ze din.
Vn(d) tv°on bi zeichinliche ſchin.
Dir deſ ſteiniſ edilcheit.
Von dem ich dir han geſeit
Iſt din h(er)ze ſteinin gar.
Vn(d) dornic. ob ich ſage dar.
Gottiſ ſamen gewin.
Wiltv han ſo kra(n)kin ſin.
D(az) dv lihte maht v(er)zagin.
Vn(d) den ſamen hin laſt tragin.
Die vogil die ich han genant.
So bin ich ſo niht vz geſant.
D(az) ich in nah vnwerde.
Werfe in vnberhafte erde.
Ich han dir vil geſtrichin nah.
Mir was her nach dir ſo gah.
D(az) ich mit arbeitlichen ſitten.
Vil kvmbirs han dvr dich irlitten.
D(az) ich dv dinc dir ſage alhie.
Div dv virneme vor mir nie.
Ich dinge andine(n) mv°ote.
D(az) er ſich nv ze gv°ote.
Mit bezervnge kere.
Nah minre worte lere.
*Do ſprach d(er) gv°ote ioſaphat.
Min h(er)ze nv vil lange hat.
Einen harte vromiden ſin.
Von dem ich bikvmbert bin.
Ich hore willechliche dich
Vn(d) dinge d(az) dv wiſeſt mich.
Etlicher m[ae]re gv°ot.
Dar na nv lange ranc min mv°ot.
Ich wil dir warliche ſagin.
D(az) ich nv lange han getragin.
Gedanke manige ſtvnde.
Von dien nieman kvnde.
Ze rehte wol beſcheidin mich.
Ein vivr hat enbrennit mich.
So ſere in minen ſinnen.
D(az) ſin vil ſtatiz brinnen.
An niht erwindin wil.
D(az) vu°ogite mir gedanke vil.
D(er) nieman mich biſcheidin kan.
Hort°(e) ich einin wiſen man.
D(er) gv°ote rede mir ſeiti.
Vn(d) reiniv wort vur leiti.
Dem wolde ich volgin gerne.
Swaz ich von dir gilerne.
Gv°otiſ deſ inlaz ich niet.
Deſ mir der mv°ot mit ſtati giet.
Si dir ſolher rede iht kvnt.
D(er) wiſe mich al hie zeſtvnt.
Dvr diniſ h(er)rin villen. nv.
Do mir wart geſeit d(az) dv.
Groz ir valſcheit drvndir.
Diz merkit al beſvndir.
Arme vn(d) dar zv°o riche.
Ich wil bizeichinliche.
D(az) andir ſagin zetivte.
Die demv°otin livte.
Die boſiv cleid(er) tragint an.
D(er) h(er)ze niht wan gv°otiſ kan.
D(er) ſin. d(er) tvginthaftir mv°ot.
D(az) beſte ze allen zitin tv°ot.
Vn(d) die mit rehtir gv°ote.
Bilibint demv°ote.
Den gelichit ſich d(er) ſmac.
D(er) in den kranchen ſchrin lac.
Hie bi ſvlt ir ſin gemant.
D(az) ir deſ manniſ gewant.
Niht ſcho°vwit noch ſin armv°ot.
Si d(az) h(er)ze inin gv°ot.
Ez iſt niht gv°ot ſw(er) den man.
Niht irkennin wil noh inkan.
Wan alſ in wiſet div geſiht.
D(az) zimet rehtin livten niht.
Do ich die gv°otin livte irſach.
Min h(er)ze in ganzir triwen iach.
Baz denne de(n) richiv cleit.
Schone ob valſchin h(er)zen treit.
Die ſin er alſvſ lerte.
Zedemv°ot er ſi kerte.
Dem h(er)rin gv°ot geliche ich dich.
D(az) dv ſo wol inphienge mich.
Vf gv°otir gedinge wan.
D(az) mv°oze dir zeheil irgan.
*Dv haſt wol nah biſcheidinheit.
Diz gv°ote biſpel mir geſeit.
D(az) wil ich g(er)ne nahe tragin.
Sprach ioſaphat nv ſoltv ſagin.
Wie din h(er)re ſi genant.
D(er) dich hat alher geſant.
Der dich die rede lerte.
Vn(d) die ebinmaze kerte.
Der worte an deſ ſamin ſin.
Alſ ich von dir gewiſit bin.
D(er) wiſe barlaam do ſprach.
Den h(er)rin anden ich ie iach.
wiltv den irkennin.
So wil ich dir in ne(m)men.
Vn(d) wiſen ſineſ namin ſvs.
Min h(er)re ieſvs criſtvs.
D(az) einborne gottis kint.
Nah deſ namin genennit ſint.
Ich vn(d) alle criſtin.
Der hohe ob allen liſtin.
Allir wiſheit vrhab treit.
Mit endiloſir wſheit.
Indrin namin eine.
Heilic eine reine.
Daz mit deſ vngelo°vbin naht.
Reht gelo°vbe wart bidaht.
*Nv wu°ohſ bid(er) zit ein man.
Deſ ſin. irkennin bigan.
D(az) diſiv welt vn(d) irgeſchaft.
Nich von eigenlich(er) craft.
Alſo biliben mohte.
D(az) ez mit craft iht tohte.
Inſinen mv°ot er diche las.
D(az) niht indirre welte was.
Wan d(az) giſchephede w(az) gina(n)t.
Von einiſ ſcheph[ae]riſ hant.
Von h(er)zin vn(d) von ſinnen.
Bigvnder ſere minnen.
Den d(er) rehtir ſchephere.
Gar dirre welte were.
Den ſv°ochter biz d(az) er in va(n)t.
Abrahan waſ er ginant.
Deſ vleiſchlich o°vge er ſich lie ſehi(n).
Vn(d) bizeichinlichin ſpehin.
Drivaltin mit d(er) giſchiht.
Den ſin lop vn(d) ſin virgiht.
Da zeeine(m) gotte nandin.
Swie ſi in drivalt irkandin.
D(er) got deſ gotlicher rat.
Elliv dinc giſchaffin hat.
Abraham d(er) reine man.
In ſinen ſinne(n) do bigan.
Got minnen alſo ſere.
Daz er im dvr ſin ere.
Sin kint vn(d) ſineſ kindiſ lebin.
Wolde ze ophir han gegebin.
*Vnſir h(er)re im do gihiez.
Daz er im alſ deſ mers griez.
Wolde merin ſvndir zal.
Sin geſl[ae]hte vbir al.
Vn(d) manigen nah komende(n) mach.
Sin ſvn d(er) gv°ote ysaach.
Einen reinin ſvn gewan.
Jacobin den gv°otin man.
Die dri patriarchin ſint.
Vbir alle menſchin kint.
Hv°oter. gewaltichliche.
Zedeme himelriche.
Die got dar zv°o hat irkorn.
D(az) ſi im zekindin ſint geborn.
Jacob zwelf ſvne do gibar.
Von den d(az) geſl[ae]hte gar.
Kam der iſrahelſchin diet.
Der andirn ſvne nit virriet.
Ir einin waſ ioſeph ginant.
D(az) in egyptum d(az) lant.
Virko°vftin ſine brv°odir in.
Do vu°ogite im got giwin.
D(az) er da vil giwaltiſ phlac.
Sidir vbir manigen tac.
Gewaltich eine lebinde.
An ende lebin gebinde.
Allir kvnige ein keiſer groz.
Ane gilichin ginoz.
Allir h(er)rin ein giwalt.
Den eine in einer drivalt.
Dv menſcheit an bettin ſol.
Bi gv°ote iſt er gnadin vol.
Ich bin niht d(er) einer.
Virmeind(er) vn(d) vnreiner.
Die diſe gotte bettint an.
Der dech einir ſprechin kan.
Die gold vn(d) ſilbir ſint.
Steine kvpher ſi ſint blint.
Die horint noh geſehint niht.
Die ſint to°vb an ir geſiht.
Ane ſele ſvndir ſin.
Gottiſ kneht ich einir bin.
Ich ſol nih gelo°vbin.
Den trvgehaftin to°vbin.
*Dinen got vil lobeſamin.
Gelo°vbe ich einen in drin nam(n).
Den vat(er) eine. eine d(az) kint.
Den heiligen geiſt. die drie ſit(n).
Ein got eine. an endiſ tac.
D(er) ane angenge ie phlac.
Alliſ deſ dv maht geſehin.
Vn(d) deſ o°vch nieman kan v(er)iehi(n).
Vnſihtich vn(d) vnvirkerit.
Got reht. eine gierit.
Sin craft vnzallich vnvurbraht
Si hohiv wize vnfvrbedaht.
Der elliv dinch von nihte.
Geſchv°of vn(d) gar birihte.
Zemervt geſchv°of ſin meiſt(er)ſchaft.
himel vn(d) allir himel°(e) craft.
Vn(d) vngebornir engil geiſt.
Zeſineſ amptiſ volleiſt.
Dar nah geſchv°of div witze ſin.
Sternin manin ſvnnin ſchin.
Ze eine(m) liehte werde.
Dem himel er ſchv°of die erde.
In miſſelicher vnd(er)ſcheit.
Die ſi mit manig(er) varwe treit.
Da bi mer. vn(d) waſſirs tran.
Do tro°vch ein tvmplicher wan.
Den lihten engil lvcifer.
So grozir hohvart d(az) er.
Ime wolte ſich gelichin.
Do mv°oſter im entwichin.
Von d(er) vnrehtin ſvnde.
In d(az) endeloſe abgrvnde.
Vn(d) alle die im trv°ogen gvnſt.
Do giſchv°of div gottiſ kvnſt.
Niht wan mit deſ wortiſ craft.
Gar dirre welte geſchaft.
Niht gevu°orin mac den lip.
Ich wolte man vn(d) dar zv°o wib.
Vn(d) and(er) dinch vil g(er)ne ſehin.
Moht ez mit din(er) gvnſt geſchehi(n).
Alſ er d(er) rede gab ein zil.
D(er) kvnich hete ſorgen vil.
Wie er mit vu°oge t[ae]te.
Deſ ſin kint in b[ae]te.
Erdahte ich vu°oge im h(er)zeleit.
Wirt im dv bette alhie v(er)ſait.
So mac mir wol zeleide ergan.
Ob ic ez tv°on d(az) iſt min wan.
Erſp(ra)ch ſvn ich wil dvr dich.
Diz tv°on. ſit dv ez gerſt an mich.
*Do er d(er) bete intwichin was.
Do hiez er vur den palas.
Schoniv ors vn(d) richiv cleit.
Mit kvnichlicher richeit.
Dem iunch(er)rin dar bringin.
Do bigan ſin h(er)ze twingin.
Sin zvht. ſin anebor(n)niv tvgi(n)t.
Die er trv°och in ſinre ivgint.
Alſ zvhtechlicher ſitte.
D(az) er ſich ſo liebete mitte.
D(az) man in wite priſte.
Vn(d) d(az) er an ſich wſſte.
D(er) livte vrivntſchaft vn(d) gvnſt.
Div maze wag im rehte kv(n)ſt.
Gegen d(er) welte. vn(d) ze gotte.
Nach des wunſchiſ gebotte.
Do reit er her vn(d) dar.
D(er) kvnich hiez die ſine gar.
Die in hatton in ir phlege.
D(az) ſi ſin hv°otin vf dem wege.
D(az) er iemer geſehe.
Deckeine ſache ſmehe.
Vn(d) niemer vur in kame.
Swas w[ae]re widerz[ae]me.
Swas ſchone was vn(d) wolgetan.
D(az) hiez er in ſcho°vwin lan.
Er hiez im vro°vde machin vil.
Mit maniger hande ſeite ſpil.
D(az) er bi vro°vden w[ae]re.
Svs hv°oter ſin von ſw[ae]re.
*Mit diſen dingin was bihv°ot.
Josaphat der knappe gv°ot.
Von leide berndir angeſiht.
D(az) er bivunde leideſ niht.
Da von im wu°ohſe h(er)zeleit.
Einiſ tagiſ er vz reit.
Do vu°ogite ſich d(az) er geſach.
Zwene man d(er) vngemach.
Was von grozir ſiecheit.
Ein iem(er) chlagindiz h(er)zeleit.
D(erI eine miſelſvhtich was.
D(er) andir blint alſ ich ez las.
Vn(d) in deſ glo°vbin blv°ote.
Blv°oter mit rehter gv°ote.
Ze gotte was ſin mi(n)ne ſtarc.
D(az) er doch angeſtliche barc.
Vor dem lieben h(er)en ſin.
Tet er den willen ſelten ſchin.
Er engetorſtez nie geſagin.
Nv reit er mit de(m) kvnige iagi(n)
Eineſ tageſ in den walt.
Dirre ſtolze degin balt.
Vil gar vereinen began.
Do vant er lebende eine(n) man.
De(m) was wol h(er)ze riwe kvnt.
In hatte ein tier ſo ſere v(er)wu(n)t.
D(az) ime w(az) d(az) gan v(er)ſeit.
Von d(er) wunden arbeit.
Do er vur wolte kerin.
Er horte diſen ſerin.
Nach ime ſchrien verre.
Ker her lieber herre.
Vn(d) la dvr rehte gv°ote mich.
Armen man irbarmen dich.
Vu°or mich an etlich gemach.
Swie mir ſi d(az) lebin ſwach.
Ich wirde noch ze reht(er) ſtvnt.
Dir lihte ein ſ[ae]lichlich(er) vunt.
*Do kerter demv°otlichen dan.
Zv°o dem ſelben wunden man.
Er dahte helfin im dvr got.
Doch dvr der vorhte gebot.
Verſweic er got mit rede gar.
Vn(d) kerte zv°o de(m) wunden dar.
Er ſprach dv irbarmiſt mich.
Ich wil hinnan vu°orin dich.
Dvr gv°oter nature wan.
Wirt dir gemach von mir getan.
Got getorſter ne(m)men niet.
D(er) wunde man sp(ra)ch dir geſchiet.
D(az) dv mich armen wundin.
Alſuſ hie haſt vundin.
Deſ maht dv iem(er) weſen vro.
Zv°o dem wunden ſp(ra)ch er do.
W(az) vro°vt an dir mich wer biſt dv.
Daz wil ich dir ſagin nv.
Ich bin wiſe ich han den ſin.
D(az) ich arzat d(er) worte bin.
Den liſt bin ich gelerit.
Wirt ein min vrivnt v(er)ſerit.
Mit worten von dien er hat leit.
Dem bv°oze ich ſa die ſiecheit.
Mit miner gv°oten lere.
D(az) er iemer mere.
Bi ſiner lebelichen vriſt.
Von dirre ſwaere geneſin iſt.
Da kerter ſich vil wenich an.
Der reine gotteſ dienſt man.
Dar vf haſt dv niht bereit.
D(az) tv°ot din michil tvmpheit.
*Dinin tvmplichen ſitte.
Han ich gerefſit hie mitte.
Vn(d) o°vch din groz virkerin.
D(az) dv mich ſehe eren.
Die rehtin bottin miniſ gottis.
Vn(d) ſiniſ gewiſſen gebottis.
D(er) fv°ore mir den chome(n)din tot.
Mit ir geba°(e)rden enbot.
Ir lip vil gv°otiſ wu°orhte.
Mit vlize in gottiſ vorhte.
Gegin deſ gewiſſin todiſ zit.
D(er) allem lebenne ende git.
Nv ſoltv hein lidich varn.
Vn(d) ze allen zitin dich biwarn.
D(az) dv kvnigiſ demv°ot.
Gerefſeſt imer ſi iſt gv°ot.
Vil wol ich o°vch gerefſin kan.
Die dich gewiſet hant her an.
D(er) brv°odir ſchiet do ſa zeſtvnt.
Wider hein von im geſvnt.
Do hiez der kvnic ſchiere.
Machin ſchrine viere.
Dvr ſinen wiſlichin mv°ot.
Zwene hiez er machin gv°ot.
Von golde vn(d) von geſteine.
Mit edilim werke reine.
Er hiez vf ietwedern ſchrin.
Vil groze ſpange gvldin.
Vn(d) ſloz von golde riche.
Wurkin meiſterlilche
Do dv vaſ mit richeit.
Warin alſ er hiez bireit.
Wol bidacht vn(d) o°vch biſlagin.
Do hiez er in die ſchrine tragin.
Totin gebeine.
Ir fulit vn(d) vnreine.
Dem waſ d(az) aſ mit ſwach(er) craft.
An d(az) gibeine bihaft.
D(az) alſ intreindiſ ſmachiſ phlach.
D(az) den angiſtlichin ſmach.
Virdvltin nieman mohte.
Von ſiecheit alſ ez tohte.
*Der andir ietweder ſchrin.
Was nih wan einvalt holzin.
Die man gezierde gar irliez.
Mit clebe erſi biſtrikin hiez.
Man lie ſi gar vnwehe ſwarz.
Er hiez dran legin niht wan harz.
Indie ſelbin ſchrine da.
Hiez er tragin aromata.
Mirre balſam aloe.
Man trv°och o°vch drin geſteiniſ me.
Von golde grozir richeit.
Denne ich von ienin han geſeit.
Nv ſage w(az) riet dir den mv°ot.
Do dv hattoſt ſo groz gv°ot.
D(az) dv ez liez vmbe eine(n) wan.
Sich dvr w(az) haſt dvz getan.
H(er)re d(az) wil ich dir ſagen.
Ich w(az) hie °(vor) in minen tagen.
Verdrvcket in dien ſvnden.
Do horte ich mir kvnden.
Ein wort d(az) in min h(er)ze brach.
Dvr deſ lere ich virſprach.
Dirre welte genvht.
D(az) ſelbe wort hat ſine frvht.
Gewurzet an mir ſere.
Diz waſ deſ worteſ lere.
Der tvmben ſin iſt ſo getan.
Vf diſe welt ſtet ir wan.
Si hant deſ wandelliche(n) mv°ot.
D(az) diz zerganchliche gv°ot.
Iemer wer deſ doh niht iſt.
D(az) iemer wert an endeſ vriſt.
D(az) dvnket ſi gar trvgelich.
Hie mitte triegent ſi ſich.
Hie vor hatte ich de(n) ſelbe(n) ſin.
Den han ich lazen er ſi hin.
Do mich vnſer h(er)re got.
Wiſen wolte in ſin gebot.
Do begonder ſt(er)ken mine(n) mv°ot.
So daſ ich vbel vn(d) gv°ot.
Ze rehte erkennen kvnde.
Do loſter ſa zeſtvnde.
Mich. von d(er) welte vppecheit.
Die ſi in ſv°ozem ſvre treit.
*Daz mich got von ir loſte.
Nach ſime hohen troſte.
Wil ich der welte vnlenge.
Den ſtrengen phat vil enge.
Mit arbeitlichen dingen.
Zv°o mine(m) ſchepher dringen.
Vn(d) lazen dirre welte mv°ot.
Vmbe d(az) iemer wernde gv°ot.
D(az) dir din lebin gevromidet hat.
D(az) dir vnlange in vro°vden ſtat.
Vn(d) allen den diz ſv°oze gv°ot.
Benimet d(er) welte vnſteter mv°ot.
D(er) welte vnſtetecheit iſt vil.
Nieman kan an halbeſ zil.
Genemen ir vnſtete groz.
Si lat nachent vn(d) bloz.
Mit iamerlich(er) armv°ot.
Swer ir willen gerne tv°ot.
Deme git ſi ſvriſ ein zil.
Da von ich ſi nv lazen wil.
Wan ich han den ze vrivnt irkorn.
Von deſ gebotte ich wart geborn.
D(er) vrivnde ſol ich mich begebin.
Die man ſiht mit nide lebin.
D(er) knappe irſchrac vn(d) wart vnvro.
Zv°o den geſellin ſprach er do.
Kera her ſeht was hie ge.
Ich han geſehen d(az) ich nieme.
Geſach ſo leiden aneblich.
Deſ hat mir eine(n) grozin ſchrich.
Mit forhte ir vngitaniſ lebin.
Von ir angeſiht gegebin.
Si ſint ſo ſin[ae]liche getan.
Ich wolde gerne kvnde han.
Was in geſchehin w[ae]re.
D(az) was dien ſinen ſw[ae]re.
Si wolton im ez han v(er)ſeit.
D(az) er ſi ſach d(az) was in leit.
*Ir einer vnd(er) in do ſprach.
Der ſmahen ſiecheit vngemach.
Gnv°ogen livten ſo geſchiet.
D(az) ſich an in tempirt niet.
Ir natvre complexio.
D(er) vbir vlvz ez vu°oget ſo.
D(az) ir natvre ver irret wirt.
Der vber vlvz an in gebirt.
D(az) ir craft mv°oz v(er)derbin.
Vn(d) ir materie irſterbin.
So vu°ogit ſich div blintheit.
O°vch von maniger arbeit.
D(er) knappe ſp(ra)ch ſvlt mir iehen.
Mac allen livtin diz geſchehen.
Nein ez nicht.
An ſwen aber diz geſchiht.
Alſ ich dir han hie vor geſeit.
An de(m) wirt div ſiecheit.
Sit ez nv allen livten niht.
Geſchehin ſol den ez geſchiht.
Kvnnin die den tac vurſehin.
An dem ez in ſol geſchehin.
Nein ez wan inkein man.
Rehte vor wizzin kan.
Was ime her na geſchehin mach.
Dirre kvmberliche ſlach.
Kvmit ſo virſtolne vf den man.
D(az) ſich nieman behv°otin kan.
D(er) vrage ioſaphat geſweich.
D(az) ho°vbit ime nider ſeich.
D(er) ſchrich waſ ime h(er)zen komen.
Da von im vro°vde wart binom(n).
D(az) er an diſen beiden ſach.
D(az) h(er)ze leit vn(d) vngemach.
D(er) welte brichit vro°vden vil.
Alſ got ez vu°ogin wil.
*Dar na do mit gewonheit.
Josaphat ze velde reit.
D(az) er mit willen ſelten lie.
Ein altir man ime wid(er) gie.
D(er) was unm[ae]zeclichen alt.
D(az) alter hatte in miſſe ſtalt.
Ime div ſache was giſchehin.
Man mv°oſte in zornlich han giſehin.
Mohtez mit vu°oge ſin getan.
Dvr vnfv°oge mv°oſterz lan.
Doch dahter ich lone dir.
Haſtv virgahit dich an mir.
Nv hatte er ein gewonheit.
Ob im ieman tet ein leit.
Da von er ſolde ſin v(er)lorn.
Dem hiez er ein herhorn.
Deſ nahtiſ blaſin vor d(er) tvre.
D(az) er den lip dvr reht v(er)lvre.
D(az) wart gekvndit im hie mitte.
D(az) was deſ ſelbin kvnigiſ ſitte.
Nv hiez er ſinen brv°odir do.
Kvndin ſinen zorn alſo.
D(az) er den lip vn(d) d(az) lebin.
Deſ andirn morginſ ſolde gebin.
Dvr ein groze ſchvlde breit.
Do wu°ohſ de(m) brv°od(er) h(er)zeleit.
Er bereite ſich dar zv°o.
Alſ er deſ and(er)n morginſ vrv°o.
Solde han v(er)lorn den lip.
Kint bereiter vn(d) wib.
Deſ nahtiſ gab er in ſin gv°ot.
Alſ man noch gein de(m) tode tv°ot.
So d(az) ende nahin ſol.
Er was deſ nahtiſ leidiſ vol.
Vrv°o an den °(+) morgin. °(+) andern.
Kam er mit grozin ſorgin.
Mit kinden vn(d) mit wibe.
Die trv°ogin an ir libe.
Mit grozin riwen armiv cleit.
Dvr ir trvrichlichez leit.
Gegen deſ h(er)rin ende.
Si wunden ſere ir hende.
Vil riwechliche ir chlage was.
Vor deſ kvnigiſ palas.
Wart an deme ſelbin tage.
Dvr den h(er)rin groz div chlage.
Mit iamerlichen dingen.
Do hiez der kvnich bringen.
Sin brv°odir dar vur ſich.
Er ſp(ra)ch vil tvmbir man ſit dich.
So ſere erſreckit hat der tot.
Do din brv°odir dir in bot.
Dem dv nie get[ae]te leit.
Dir werdeſ todiſ zil bereit.
Do hatoſtv dich ſchier be wart.
Vf deſ libeſ hine vart.
Dv hatoſt vorhtliche chlage.
Nv haſtv bi dir alle tage.
Gewiſſen bottin vmbe den tot.
Din ſchepher dir nv lange inbot.
Deſ todiſ zil vn(d) weiſt ez niht.
Wenne ſin craft an dir geſchiht.
D(er) wart ſo von im geſvnt.
Er tet mit ſiner lere kvnt.
D(er) ewigin gnadin wech.
Ane ſvntlichin vlehc.
was er ane ſvnde hie.
So d(az) er ſvnde nie bigie.
Die criſtinheit er lerte.
Sin lere an ſich bikerte.
Vil livte. den d(er) to°vf gizam.
Zwelf ivnger er do nam.
Die ſin wort. ſine lere.
Sit veſtindin vil ſere.
Alſvs waſ er d(az) iſt war.
Dri?ic vn(d) vierthalb iar.
Ein menſche giſant von gotte.
Vn(d) gotlicher werke botte.
Vn(d) vulte d(er) gnadin tage.
Nach d(er) wiſſagin ſage.
Wu°ohs d(er) ivdin grozir nit.
Gein criſtiſ lere ze all(er) zit.
Si leitin im lagin vil.
Do mv°oſte er beiten vf d(az) zil.
D(az) im div gotheit gibot.
E. d(az) er n[ae]me an ſich de(n) tot.
Do er ſin menſchlichez lebin.
Vmb vnſ armin wolde gebin.
Gein ieruſalem er reit.
Mit demv°otlicher armicheit.
Ein vil cranchis eſillin.
ſvs zeigit vnſ div lere ſin.
D(az) wir nach ſinir gv°ote.
Nach im ſin demv°ote.
Ein wort er vult er alda.
D(az) ſtet in zacharia.
Er ſprichet ſineſ mv(n)diſ don.
Lo°vf vz tohtir von ſyon.
Dir kvmit mit demv°otliche(n) ſittin.
Jeſvs din ewarte girittin.
Ein vil chranchis eſillin.
Lo°vf vz imphach den kvnic din.
Dvr ſine demv°ot er antreit.
Virſmahit armichlicheſ cleit.
Dvr ſine grozin ſv°oze.
Twu°och er d(er) ivngirn vu°oze.
Vn(d) lerte vnſ d(az) wir t[ae]tin ſo.
Dvr ſine gv°ote liez er do.
Slafin vf den brvſtin ſin.
Ein ſin trvt. vn(d) tet im ſchin.
D(er) himel tvgint die er ſach.
Alſ vnſ mit ſchriftin ſit viriach.
Er ſelbe dem ez wart irkant.
D(er) was Johanneſ ginant.
Deſ giw[ae]r vrkvnde vnſ ſeit.
Die gotlichin warheit.
*Do ſin ſtvnde komin was.
Ein ſin ivngir Jvdas.
Sprechin vn(d) wil dir ſagin.
Ein teil vn(d) min(er) ſw[ae]r clagin.
Dv weiſt wol w(az) ich leid(er) han.
An gv°oten livten miſſetan.
Die criſten ſint d(az) iſt mir leit.
Nv wil ich die criſtenheit.
Glo°vbin vn(d) nemen an mich.
Vn(d) wil dich bitten d(az) dv dich.
Mit mir in d(az) ſelbe leben.
Ze eine(m) mvniche welleſt gebe(n).
Den ich vil leideſ han getan.
Den wil ich ſvs zebv°oze ſtan.
Vn(d) wil den heiligen criſt.
Ze gotte irkennen alſ er iſt.
Nv rat mir nach dirre ſage.
Vn(d) ſage mir wie ez dir behage.
*Der h(er)re w(az) der rede vro.
Vur war v(er)ſtv°ont er ſich do.
Von iam(er) weind(er) ſere.
Mit ſ[ae]ldin iem(er) mere.
Mvziſt dv froliche ſin.
Sprach er vil lieb(er) h(er)re min.
Din h(er)ze dir den beſten rat.
Mit witzen nv gegebin hat.
Swie man d(az) himelriche.
Irwerbe kvmberliche.
So ſol man ez doch ſv°ochin.
Swer ez wil gerv°ochin
D(er) vindet ez wan lat in drin.
Ob er ſo reinet ſinen ſin.
D(az) er d(er) welte werdicheit.
Dvr got lat varn vn(d) ſi hin leit.
Dem git an ende iemer mer.
Vro°vde an allez herze ſer.
Min vil lieber h(er)re criſt.
Der got an ende iemer iſt.
Mit iemer wernd(er) chrone.
Bi dirre welte lone.
Merke wie ze aller zit.
Wider einem liebe git.
Sibin valte ſw[ae]re.
Ir lon iſt wandilb[ae]re.
D(er) gottiſ lon an ende wert.
Swer dirre welte loniſ gert.
Deſ lon iſt andirſ niht wan chlage
Vil ſere irſchrach von dirre ſage.
D(er) riche degin wolgeborn.
Im w(az) dv rede an im vil zorn.
Doch brachterſ in niet innen.
Er zvrnde in ſinen ſinnen.
D(er) h(er)re ſich do wol v(er)ſtv°ont.
Alſ noch die wiſen tv°ont.
D(az) er alſvſ v(er)ſv°ochit was.
D(er) kvnch vn(d) barachias.
Schieden von de(m) rate do.
Des zorniſ was d(er) gv°ote vnvro.
*Do was bi im ein wiſer man.
Do er deſ kvnde erſt gewan.
Er nam ſin heinlich(er) war.
Danne andirre ſinre meiſt(er) gar.
Zv°o dem er ſaz an eine(m) tage.
Er sp(ra)ch vil lieber meiſt(er) ſage.
Ein wenic deſ ich vrage dich.
Dvr mich vn(d) wiſe eſ mich.
D(az) tv°on ich gerne lieb(er) man.
Lieb(er) meiſter ſo ſage an.
D(az) ich dich iem(er) mere.
Nach dinem willen ere.
Ob dv mir ſeiſt die warheit.
Dvr w(az) hat an mich geleit
Min vater ſolhe hv°ote.
Deſ was mir ie ze mv°ote.
D(az) ich eſ hete gerne dich.
Gevraget nv bi wiſe eſ mich.
Der vrage irkam d(er) meiſt(er) do.
Doch gedahter im alſo.
Diz kint hat ſo groze tvgint.
Ez iſt in wahſend(er) ivgent.
Trage ich im heinlichin mv°ot.
D(az) iſt mir iem(er) mere gv°ot.
O°vch iſt d(er) vater im ſo ho°vlt.
Sw(er) ſine vrivntſchaft v(er)ſcho°vlt.
D(er) tv°ot ſinen willen wol.
Dar vmbe ich im ez ſage(n) ſol.
Biginnit er mir heinlich ſin.
D(az) frvmit mir an dien ſaldin min.
*Der ſprach h(er)re ich wil dirſ ſagen.
Din vater hat bi ſinen tagen.
Gehazzit al die criſtenheit.
Vil grozin zorn an ſi geleit.
Dvr ein got der heizit criſt.
Der ein vil werder got iſt.
Sie iehent d(az) er d(er) himel phlege.
Vn(d) d(az) fvr alle crefte wege.
Sin craft ſin hohiv gotheit.
Vn(d) d(az) ſin witze hat bereit.
Nach gotlichen werde.
Beidiv himel vn(d) erde.
Diz iſt dine(m) vater zorn.
Do dv wurde geborn.
Er ladete wiſe meiſter her.
Von diſime lande die hiez er.
An d(er) ſternin lo°vf erſehen.
W(az) an dir ſolde nv geſchehen.
Do wart im von dir geſeit.
D(az) dv ſoldiſt die criſtenheit.
An dich nemen vn(d) den to°vf.
Vn(d) vmb iemer wernden cho°vf.
Alhie diz kvnich riche lan.
Dir wurde ein lant vndertan.
Deſ richeit grozir w[ae]re.
D(az) was dem kvnige ſw[ae]re.
Der rede glo°vbet er cleine.
Do vo°vrte er de°an alleine.
Den ſiechen man an gv°ot gemac.
Da von ime liebe ſit geſchac.
*Des kvnigeſ auenieriſ man.
Begvnden ſterken in dar an.
Mit wiſlichem ger[ae]te.
Daz er den vbel t[ae]te.
Die criſt ze gotte nanden.
Vn(d) div abgot niht irkanden.
Si kerten alle in wid(er) ſtrit.
An diſen gv°oten man ir nit.
Si ſprachin zv°o dem kvnige do.
H(er)re gv°ot wie tv°oſt dv ſo.
D(az) dv ſo mi(n)neſt einen man.
D(er) erin dir noch gv°otiſ gan.
Da von dv ſchaden gewi(n)neſt.
Er hazzet ſw(az) dv minneſt.
Im iſt vnm[ae]re din gebot.
Er minnet o°vch d(er) criſten got.
Deſ lere dir ie ringe wac.
D(er) kvnic do ſo ſere irſchrac.
D(az) er ſin ſelbez nach v(er)gaz.
Er ſp(ra)ch nv wie bevinde ich d(az).
Do ſp(ra)ch ir einer vndir in.
Dv maht vil ſchiere ſinen ſin.
Mit kvndecheit bevunden han.
Dv ſolt in heizin zv°o dir gan.
Vn(d) ſolt ime ſagen m[ae]re.
D(az) dv ein riweſ[ae]re.
Welliſt iemer mere ſin.
Dvr criſt vur aldie ſvnde din.
Dv ſiſt in grozer riwe.
Mane in aller triwe.
D(az) er ſin richeit gar.
Dvr dich laze vn(d) mit dir var.
So weiz ich in alſo gimv°ot.
D(az) er ez benamen tv°ot.
Bitteſt dv ez in dvr criſt.
Er tv°ot ez ob er ſchvldich iſt.
*Den edelen fvrſten riche.
Minnete alſo h(er)zichliche.
Avenier d(er) kvnic her.
D(az) er fvr ein h(er)ze ſer.
Diſe rede vil nach trv°och.
D(az) man ſin ze vbel im gewu°och.
Er wolte d(az) er wer betrogen.
Der fvrſte wer dvr nit v(er)logen.
Deſ wart im zerfarne gach.
D(er) rede er gie mit vlize nach.
D(az) ſi im rehte wurde irkant.
D(er) herre ſchiere wart beſant.
Alſ in d(er) kvnic komen ſach.
Heinliche er zv°o im ſprach.
Lieber vrivnt °(nv) hore mich.
Ich wil ein wenic wid(er) dich.